Document ID: 31999R2155

KOMISSION ASETUS (EY) N:o 2155/1999,
annettu 11 päivänä lokakuuta 1999,
eräiden uudelleenistutusoikeuksien määräajan pidentämistä koskevista siirtymätoimenpiteistä viinialalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) ja erityisesti sen 80 artiklan a alakohdan,
sekä katsoo seuraavaa:
1) Viinintuotantokykyä koskevaan viiniköynnösten uudelleenistuttamiseen sovelletaan kaikissa tapauksissa uudelleenistutusoikeusjärjestelmää. Joidenkin toimijoiden luvat ovat päättyneet 31 päivän joulukuuta 1998 ja 1 päivän syyskuuta 1999 välisenä aikana. Käytettävissä olevien lupien puute ja vinialan markkinatilanne olisi otettava uudelleen harkintaan. Neuvoston uuden asetuksen 80 artiklan a alakohdassa annetaan mahdollisuus toteuttaa toimenpiteitä, joiden tavoitteena on helpottaa siirtymistä vanhoista säädöksistä uusiin säädöksiin. Edellä mainittujen uudelleenistutusoikeuksien määräaikaa olisi pidennettävä 1 päivään elokuuta 2000.
2) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Pidennetään 31 päivän joulukuuta 1998 ja 1 päivän syyskuuta 1999 välisenä aikana päättyvien uudelleenistutusoikeuksien määräaikaa 1 päivään elokuuta 2000.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 1999.

Labels: 6